text: Nú dystarskráin er tøtt og strævin, hevði Dan valt at gera fleiri broytingar á liðnum í mun til teir ellivu, sum byrjaðu inni móti KÍ leygardagin.
text: #000001
text: Í fótbólti ræður um at gagnnýta tær góðu løturnar. Men tað megnaðu vit ikki, og so hendi tað, sum ikki mátti henda.
text: #000005
text: Vertirnir høvdu annars ikki verið í nær námind okkara máli, men eftir góðum hálvum tíma varð long sending send móti okkara brotsteigi. Vandi tóktist ikki vera á ferð, men tá Mattias lat bóltin fara, rann mótspælarin seg inn í beinini á passiva málverjanum, og eftir umhugsunartíð valdi dómarin at døma brotsspark. Óskiljandi fyri okkum, men har vendist ikki, og hesa ferð Mattias ikki vart fyri royndini úr ellivu metrum, so sum hann annars plagar at gera.
text: #000006
text: Tað gjørdu vit eisini eftir steðgin, men frustratiónirnar um vantandi úrtøkuna tóktust seta síni spor. Eftir einum tíma hevði Dan sæð nóg mikið, og ein trídupult útskifting tóktist fáa meira ferð á. Tað bragdaði eisini loksins, tá stórt korter var eftir. Taufee, sum stríddist ótroyttiliga í høgru, sendi inn til Benjamin. Aftur hevði málverjin eina góða fótparadu, men hesa ferð kom hon beint til Bjarka, sum við sínum fjórða máli í ár sendi okkum á sigurskós.
text: #000008